ཆེན་པོ་བི་མ་ལ་མི་ཏྲའི་བླ་མའི་རྣལ་འབྱོར་ཕྱི་ནང་གསང་བ་སྒྲོན་མ་འཕྲུལ་འབྱེད།

སྐུ་གསུམ་མཛད་པ་མཐར་ཕྱིན་པའི།།
དཀོན་མཆོག་གསུམ་ལ་རྟོགས་པས་འདུད།།
ཨེ་མ་ཧོཿ
མ་རིག་འཇིག་རྟེན་མུན་པའི་ཀློང༌།།
རང་གི་ཐབས་ཤེས་སྒྲོན་མེ་ཡིས།།
རང་ལ་གནས་པའི་ཡེ་ཤེས་དེ།།
བླ་མའི་དྲིན་གྱིས་རྟོགས་པར་བྱའོ།།
དངོས་གཞི་ནི། རང་གི་སྤྱི་བོར་པདྨ་དཀར་པོ་དང་ཉི་ཟླའི་སྟེང་དུ་ཨ་དཀར་པོ་
ལས་འོད་ཟེར་འཕྲོས། རང་བཞིན་གྱི་གནས་དང་རྒྱ་ནག་རི་བོ་རྩེ་ལྔ་ནས་རྩ་བའི་བླ་མ་
དང་དབྱེར་མ་མཆིས་པའི་གུ་རུ་བི་མ་ལ་མི་ཏྲ་ལྗང་སེར་རབ་ཏུ་བྱུང་བའི་ཆ་ལུགས་ཅན་
གླེགས་བམ་བསྣམས་པ་སྤྱན་དྲངས། གདན་གྱི་སྟེང་དུ་ཨ་ལ་ཐིམ་སྟེ་སྐྱིལ་ཀྲུང་ཕྱེད་
པས་བཞུགས་པ་ལས་འོད་འཕྲོས། བརྒྱུད་པའི་བླ་མ་དང་ཆོས་འབྲེལ་ཐོགས་ཚད་
སྤྱན་དྲངས་ཏེ་ཐིམ། གཞན་ཡང་ཡི་དམ་དཀྱིལ་འཁོར་མཁའ་འགྲོ་དམ་ཅན་རྒྱ་མཚོས་
སྤྲིན་གཏིབས་པ་ལྟར་བསྐོར་ཏེ་བཞུགས་པར་གྱུར།
ནམ་མཁའི་གནས་སུ་ནམ་མཁའ་གང་བ་ཡི།།
བླ་མ་ཡི་དམ་མཁའ་འགྲོའི་ཚོགས་རྣམས་དང༌།།
511

བསྟོད་ཚོགས་ཀྱི་སྐོར།

སངས་རྒྱས་ཆོས་དང་འཕགས་པའི་དགེ་འདུན་ལ།།
བདག་དང་འགྲོ་ཀུན་གུས་པས་སྐྱབས་སུ་མཆི།
གདོད་མའི་གནས་སུ་རང་སར་གྲོལ།།
ཐུགས་རྗེ་ལྷུན་གྲུབ་འགྲོ་བའི་དཔལ།།
རིག་པ་འཛིན་པ་ཀུན་གྱི་རྗེ།
བི་མ་མི་ཏྲ་ལ་ཕྱག་འཚལ།།
བསྐལ་བཟང་འདྲེན་པ་སྟོང་གི་བར།།
གཞན་དོན་འཕོ་བ་ཆེན་པོའི་སྐུ།
རི་བོ་རྩེ་ལྔར་རྟག་ཏུ་བཞུགས།།
བི་མ་མི་ཏྲ་ལ་ཕྱག་འཚལ།།
མཁྱེན་བརྩེའི་ཕྲིན་ལས་ལྷུན་གྲུབ་ཀྱིས།།
འགྲོ་བའི་དོན་རྣམས་རྫོགས་མཛད་ཅིང༌།།
ཟག་མེད་ལྟུན་རྫོགས་རྡོ་རྗེའི་སྐུ།།
དྲི་མེད་བཤེས་གཉེན་ལ་ཕྱག་འཚལ།།
ངོ་བོ་བརྗོད་འདས་ནམ་མཁའི་ཀློང༌།།
རང་བཞིན་འོད་གསལ་མཉམ་སྦྱོར་ཞིང༌།།
512

རིག་འཛིན་ཆེན་པོ་བི་མ་ལ་མི་ཏྲའི་བླ་མའི་རྣལ་འབྱོར་ཕྱི་ནང་གསང་བ་སྒྲོན་མ་འཕྲུལ་འབྱེད།

ཐུགས་རྗེས་འགྲོ་ཀུན་ཡོངས་ལ་ཁྱབ།།
སྐྱབས་མཆོག་རྣམས་ལ་ཕྱག་འཚལ་ལོ།།
རིན་ཆེན་མཎྜལ་ཡིད་འོང་མཆོད་པའི་སྤྲིན།
རྒྱལ་བའི་འབྱོར་ཚོགས་དཔག་མེད་དང་ལྡན་པ།།
ག་ཡས་ནམ་མཁའི་རྒྱན་གྱུར་འདི་ཕུལ་བས།།
རང་བཞིན་སྤྲུལ་སྐུའི་ཞིང་ལ་སྤྱོད་པར་ཤོག།
འོག་མིན་བདེ་ཆེན་རིན་ཆེན་གཞལ་ཡས་ཁང༌།།
སྣ་ཚོགས་མཆོད་པའི་སྤྲིན་གྱི་བླ་རེ་ཅན།།
ནམ་མཁའ་གང་བར་དམིགས་ཏེ་ཕུལ་བ་ཡིས།།
ལྷུན་གྲུབ་ལོངས་སྐུའི་ཞིང་ལ་སྤྱོད་པར་ཤོག།
འོད་གསལ་ལྷུན་གྲུབ་ཡེ་ཤེས་རིགས་ལྔའི་ཞིང༌།།
སྐུ་དང་ཐིག་ལེས་ཡེ་ནས་བརྒྱན་པ་འདི།།
རང་སྣང་དག་པས་ལེགས་པར་ཕུལ་བ་ཡིས།།
ཀུན་བཟང་ཆོས་སྐུའི་ཞིང་ལ་སྤྱོད་པར་ཤོག།
ཐམས་ཅད་ཀུན་བཟང་རོལ་པའི་ངང༌།།
མཆོད་པར་མི་འོས་གང་ཡང་མེད།།
513

བསྟོད་ཚོགས་ཀྱི་སྐོར།

སྣང་སྟོང་མཆོད་སྤྲིན་རོལ་པ་ཡིས།།
ཀུན་ལ་དེ་བཞིན་མཆོད་པར་བགྱི།།
དྲི་མ་གློ་བུར་དང་ལྡན་ཞིང༌།།
ཡོན་ཏན་ཡེ་ནས་རྫོགས་པའི་ངང༌།།
འཁྲུལ་པའི་བག་ཆགས་ཅི་མཆིས་པ།།
ཐམས་ཅད་ཀུན་བཟང་རོལ་པར་བཤགས།།
བླ་ན་ཡོད་མེད་དགེ་བའི་ཚོགས།།
བགྱིད་དང་བགྱིད་སྩལ་བགྱིས་པ་ལའང
དགའ་བས་རྗེས་སུ་ཡི་རང་ཞིང༌།།
རང་གྲོལ་ཆོས་ཀྱི་འཁོར་ལོ་བསྐོར།།
ཀུན་ཀྱང་ཡེ་ནས་སྐྱེ་འཆི་མེད།།
འདུ་འབྲལ་མེད་པའི་ཀློང་ཡངས་ལ།།
མྱ་ངན་མི་འདའ་རྟག་པར་ཡང༌།།
སྒྱུ་མ་ཙམ་དུ་གསོལ་བ་འདེབས།།
གདོད་ནས་ཁྱབ་བདལ་རོལ་བ་ཆེ།།
རང་གྲོལ་ཀུན་བཟང་ཆོས་སྐུ་ཡི།།
514

རིག་འཛིན་ཆེན་པོ་བི་མ་ལ་མི་ཏྲའི་བླ་མའི་རྣལ་འབྱོར་ཕྱི་ནང་གསང་བ་སྒྲོན་མ་འཕྲུལ་འབྱེད།

འགྲོ་ཀུན་མ་སྤངས་རང་གྲོལ་དུ།།
དགེ་བ་གཉུག་མར་བསྔོ་བར་བགྱི།།
དེང་ནས་བདག་དང་འགྲོ་བ་ཀུན།།
སེམས་དང་སེམས་ཉིད་ཀུན་བཟང་ཀློང༌།།
གདོད་མའི་ངང་དུ་རབ་རྫོགས་ནས།།
འགྲོ་བའི་དོན་ཀུན་འགྲུབ་པར་ཤོག།
སྤྲོ་ན་འདིར་རྣམ་ཐར་གསོལ་འདེབས་སོགས་བྱ། ཨོཾ་ཨཱཿཧཱུྃ་མ་ཧཱ་གུ་རུ་སིདྡྷི་ཕ་ལ་ཧཱུྃ།
ཞེས་བཟླས་ལ་མཐར།
བླ་མ་རྡོ་རྗེ་འཛིན་པ་ནི།།
ཁམས་གསུམ་འཁོར་བའི་གཉེན་གཅིག་པོ།།
འགྲོ་བ་མགོན་མེད་རྣམས་ཀྱི་སྐྱབས།།
ཐར་པའི་ལམ་སྐས་ཆེན་པོ་སྟེ།།
མ་རིག་སེལ་བའི་སྒྲོན་མེ་ལ།།
མུན་པའི་ཚོགས་བདག་སྐྱབས་སུ་མཆི།།
འཁོར་བ་འདམ་གྱི་ཚོགས་ནང་དུ།།
བྱིང་བ་སྐྱབས་མེད་བདག་ལ་སྐྱོབས།།
515

བསྟོད་ཚོགས་ཀྱི་སྐོར།

དུག་གསུམ་མེ་ཡིས་གདུངས་བ་ལ།།
རང་བྱུང་རླན་གྱིས་བསིལ་བར་མཛོད།།
མ་རིག་འཁྲུལ་པས་བཅིངས་པ་ཡི།།
གདོས་བཅས་ལུས་ངག་སེམས་རྣམས་ཀུན།།
རང་དེངས་འོད་ཀྱི་རང་བཞིན་དུ།།
ལྷག་མེད་མྱ་ངན་འདས་ཐོབ་མཛོད།།
བླ་མ་སངས་རྒྱས་རིན་པོ་ཆེ།།
བདག་ལ་རེ་ས་གཞན་ན་མེད།།
ཐུགས་རྗེའི་སྤྱན་གྱིས་གཟིགས་མཛོད་ལ།།
འཁོར་བའི་མཚོ་ལས་བསྒྲལ་དུ་གསོལ།།༎
ཚེ་འདིར་ལེགས་པ་ཀུན་འགྲུབ་ཅིང༌།།
བགེགས་དང་བར་ཆད་མེད་པ་དང༌།།
འཆི་ཁར་ཟབ་མོའི་འོད་གསལ་ཟིན།།
བར་དོའི་འཕྲང་ལས་སྒྲོལ་བར་མཛོད།།
ལུས་དང་ངག་དང་ཡིད་རྩོལ་ཀུན།།
རྟག་ཏུ་གཞན་ལ་ཕན་པ་དང༌།།
516

རིག་འཛིན་ཆེན་པོ་བི་མ་ལ་མི་ཏྲའི་བླ་མའི་རྣལ་འབྱོར་ཕྱི་ནང་གསང་བ་སྒྲོན་མ་འཕྲུལ་འབྱེད།

རྐྱེན་རྣམས་བྱང་ཆུབ་ལམ་མཆོག་ཏུ།།
དེ་རིང་ཉིད་ནས་བསྒྱུར་དུ་གསོལ།།
བདག་གིས་འབད་ཀྱང་ཐར་པ་དཀའ།།
མགོན་པོ་ཁྱེད་ཀྱི་ཐུགས་རྗེའི་གྲུས།།
མགོན་མེད་བདག་དང་འགྲོ་བ་ཀུན།།
ཐར་པའི་གླིང་དུ་ཕྱིན་པར་མཛོད།།
གང་དག་བདག་ལ་དད་གྱུར་ཏམ།།
སྨོད་དམ་སྐུར་པ་འདེབས་ཀྱང་རུང༌།།
དེ་དག་སྡིག་ཟད་ཉོན་མོངས་མེད།།
སྲིད་པའི་ཆུ་བོ་སྤངས་པར་ཤོག།
ནམ་ཞིག་བདག་གི་མིང་ཙམ་གྱིས།།
འགྲོ་བའི་འདོད་རྒུ་རབ་འགྲུབ་ཅིང༌།།
ཕྱོགས་བཅུ་གང་བའི་ཞིང་རྣམས་སུ།།
མཆོད་པའི་སྤྲིན་གྱི་ཆར་འབེབས་ཤོག།
དགེ་བ་འདི་ཡིས་ལུས་ཅན་ཀུན།།
ཐམས་ཅད་སྲིད་ལས་རྣམ་གྲོལ་ནས།།
517

བསྟོད་ཚོགས་ཀྱི་སྐོར།

ཡེ་ཤེས་དམ་པ་གཉིས་ཐོབ་སྟེ།།
དོན་གཉིས་ལྟུན་གྱིས་གྲུབ་པར་མཛོད།།
ཅེས་གསོལ་བ་བཏབ་པས་བླ་མའི་སྐུ་ལས་བདུད་རྩིའི་རྒྱུན་བབས། བདག་
གཞན་སེམས་ཅན་ཐམས་ཅད་ཀྱི་ལུས་ཀྱི་ཕྱི་ནང་ཁྱབ། ནད་གདོན་སྡིག་སྒྲིབ་དག །
དངོས་གྲུབ་རྣམ་གཉིས་ཐོབ། ལྟ་དགོངས་ཏིང་འཛིན་གོང་འཕེལ་དུ་སྐྱེས། མཐར་
བླ་མ་འཁོར་བཅས་འོད་དུ་ཞུ་ནས་རང་གི་སྤྱི་བོར་ཐིམ་པར་གྱུར།
གཉིས་པ་ནང་ལྟར་གསོལ་བ་གདབ་པ་ནི། སྟོང་པའི་ངང་ལས་པད་ཟླའི་གདན་ལ་
རང་ཉིད་རྡོ་རྗེ་སེམས་དཔའ་དཀར་པོ་རྡོ་རྗེ་དང་དྲིལ་བུ་འཛིན་ཅིང་དར་དང་རིན་པོ་
ཆེས་བརྒྱན་པ། ཞབས་སྐྱིལ་མོ་ཀྲུང་གིས་བཞུགས་པའི་སྤྱི་བོར་པདྨ་ཉི་ཟླའི་
གདན་ལ། ཨ་ལྗང་སེར་ལས་མཁས་པ་ཆེན་པོ་བི་མ་ལ་མི་ཏྲ་སྐུ་མདོག་
འོད་ལྗང་སེར་འཕྲོ་བ། དབུ་ལ་པཎ་ཞུ་དང་སྐུ་ལ་ཆོས་གོས་རྣམ་གསུམ་གསོལ་བ།
ཕྱག་གཉིས་མཉམ་བཞག་གི་སྟེང་དུ་ཀ་པཱ་ལ་བདུད་རྩིས་གང་བའི་ནང་འཆི་མེད་
ཚེའི་བུམ་པ་གསེར་གྱི་རྡོ་རྗེ་རྩེ་ལྔ་པས་མཚན་པ་བསྣམས་པ། ཞབས་རྡོ་རྗེའི་སྐྱིལ་
ཀྲུང་ཅ
ཅན། ཤངས་ཀྱི་རྩེ་མོར་ཨ་དཀར་ལྗང་ཐུག་ལ་ཁད་པ་ལས་འོད་འཕྲོས།
རྩ་བརྒྱུད་ཀྱི་བླ་མ་རྣམས་དང༌། ཁྱད་པར་རྒྱ་ནག་རི་བོ་རྩ་ལྔ་ནས་རང་འདྲ་བའི་ཡེ་
518

རིག་འཛིན་ཆེན་པོ་བི་མ་ལ་མི་ཏྲའི་བླ་མའི་རྣལ་འབྱོར་ཕྱི་ནང་གསང་བ་སྒྲོན་མ་འཕྲུལ་འབྱེད།

ཤེས་སེམས་དཔའ་ལ་སངས་རྒྱས་བྱང་ཆུབ་སེམས་དཔའ་དཔའ་བོ་མཁའ་འགྲོ་
དཔག་ཏུ་མེད་པས་བསྐོར་བ་སྤྱན་དྲངས།
ཧཱུྃ༑ ཤར་ཕྱོགས་རི་བོ་རྩེ་ལྔ་དང༌།།
བྷ་སིང་ཆེན་པོའི་དུར་ཁྲོད་ནས།།
གུ་རུ་བི་མ་མི་ཏྲ་ལ།།
འཁོར་དུ་མཁའ་འགྲོ་མང་པོས་བསྐོར།།
གདུགས་དང་རྒྱལ་མཚན་ཐིབས་སེ་ཐིབ།།
རིན་ཆེན་རྒྱན་ཆ་ཁྲོ་ལོ་ལོ།།
རོལ་མོ་མང་པོ་དི་རི་རི།།
སིལ་སྟན་མང་པོ་སི་ལི་ལི།།
གནས་མཆོག་འདི་རུ་བྱིན་ཕོབ་ལ།
སྒྲུབ་མཆོག་བདག་ལ་དངོས་གྲུབ་སྩོལ།།
སྤྱི་གཙུག་གི་བླ་མ་ལ་ཐིམ་པས་འོད་དང་འོད་ཟེར་འབར། ཕྱི་སྣོད་དག་པའི་
ཞིང་ཁམས། ནང་བཅུད་དཔའ་བོ་མཁའ་འགྲོ། སྣང་བ་ཐམས་ཅད་འོད་གདངས་
སུ་འཁྱིལ་བར་གྱུར། བླ་མའི་ཕྱོགས་བཞིར་རྡོ་རྗེ་རིན་ཆེན་པདྨ་ལས་ཀྱི་མཁའ་འགྲོ་
དཀར་སེར་དམར་ལྗང་གི་ཁ་དོག་ཅན། གྲི་གུག་དང་ཐོད་པ་བདུད་རྩིས་བཀང་བ་
འཛིན་ཅིང་གྲུ་མོ་ན་ཁ་ཊཱཾ་ག་ཡོད་པ། ཞབས་གཡས་བསྐུམ་གཡོན་བརྐྱང་བས་པདྨ་
519

བསྟོད་ཚོགས་ཀྱི་སྐོར།

ཉི་མ་རོའི་སྟེང་ན་གར་སྟབས་ལིང་ལིང་བྱེད་པ། ཕྱོགས་མཚམས་སྟེང་འོག་དཔའ་
བོ་མཁའ་འགྲོས་གང་བ་རྣམས་ཀྱིས་ཧཱུྃ་ཕཊ་དང་ཧ་རི་ནི་སའི་སྒྲ་དིར་དིར་སྒྲོགས་
པཪ་གྱུཪ་ པར་མོས་ལ་རླུང་ཁ་སྦྱོཪ་དུ་བཅིང་སྟེ་ཇི་སྲིད་མི་སྐྱོའི་བར་དུ་བསྒོམ་མོ། །བཟླས་པ་བྱེད་ན།
བླ་མའི་ཐུགས་ཀར་པད་ཉི་ལ་ཨ་དཀར་ལྗང་། མཁའ་འགྲོ་བཞིའི་ཐུགས་ཀར་ཧ་རི་
ནི་ས། སྔགས་ཀྱི་རང་སྒྲ་དིར་དིར་བྱུང་བས་ནམ་མཁའི་དབྱིངས་ཐམས་ཅད་ཁྱབ་
པར་གྱུར། ཨོཾ་ཨཱཿཧཱུྃ་གུ་རུ་བི་མ་ལ་ཧ་རི་ནི་ས་ཙིཏྟ་ཧྲི་ཧྲི་སིདྡྷི་ཕ་ལ་ཧཱུྃ། ཞེས་ཅི་འགྲུབ་
བཟླས་ལ་ཡིད་ཀྱིས་གསོལ་བ་བཏབ་ཅིང་རང་ལ་བསྟིམས་པས་བླ་སྒྲུབ་ཏུ་འགྱུར་ཞིང༌། གལ་ཏེ་དབང་ལེན་
པར་སྤྲོ་ན། ཐལ་མོ་སྦྱར་ལ།
ཨེ་མ་ཧོཿ
སྐྱེ་ཤི་ཀུན་བྲལ་ཚེ་ལ་དབང་ཐོབ་པའི།།
མཁས་པ་ཆེན་པོ་བི་མ་ལ་མི་ཏྲ།།
དགོངས་པ་གཡོ་མེད་མཁའ་ལྟར་རྣམ་དག་ཅིང༌།།
འབྱུང་བ་རང་དེངས་ཟག་མེད་དབྱིངས་བཞུགས་ཀྱང༌།།
སྔོན་གྱི་ཐུགས་རྗེ་ཆེན་པོ་ཉིད་གཡོས་ལ།།
ཐུགས་རྗེས་དགོངས་ཤིག་བདག་ལ་བྱིན་གྱིས་རློབས།།
ཨོཾ་ཨཱཿཧཱུྃ་གུ་རུ་སརྦ་སིདྡྷི་ཧཱུྃ།
520

རིག་འཛིན་ཆེན་པོ་བི་མ་ལ་མི་ཏྲའི་བླ་མའི་རྣལ་འབྱོར་ཕྱི་ནང་གསང་བ་སྒྲོན་མ་འཕྲུལ་འབྱེད།

རྒྱལ་བའི་གདུང་འཛིན་མཁས་བློར་སྐྱེ་བ་གྲངས་མེད་སྦྱངས།།
མཁྱེན་རབ་མཆོག་གྱུར་སྡེ་སྣོད་ཀུན་ལ་རྨོངས་པ་མེད།།
སྐྱེ་ཤིའི་འཇིགས་བྲལ་སྤྲུལ་པས་འགྲོ་བའི་དོན་མཛད་པ།།
དམ་པ་བདེ་གསལ་མྱུ་གུ་ཉིད་ལ་ཕྱག་འཚལ་བསྟོད།།
ས་མ་ར་ཐཱ་ཡ་སིང༌། མ་ཧཱ་སིདྡྷི་ས་མ་ཡཱ། བི་མ་ལ་མི་ཏྲ་གུ་རུ་ན་མོ།
ཨོཾ་ཨཱཿཧཱུྃ།
མཁྱེན་རབ་རྨད་བྱུང་སྒྲ་ཚིག་རྣམ་པ་མང་པོ་ཡིས།།
འགྲོ་མགོན་ཡེ་ཤེས་ཉི་མའི་འོད་ཀྱིས་འཛམ་གླིང་ཀུན་ཏུ་ཁྱབ།།
བི་མ་མི་ཏྲ་སྐྱེ་ཤི་ཀུན་བྲལ་རྡོ་རྗེའི་ཞལ།།
བདག་བློའི་ཉོན་མོངས་དྲི་མ་ཟད་མཛད་བསྟན་དུ་གསོལ།།
ཨོཾ་ཨཱཿཧཱུྃ་སྭཱ་ཧཱ།
འཁོར་རྣམས་འོད་དུ་ཞུ་མཁའ་འགྲོ་བཞི་ལ་ཐིམ། བཞི་པོ་གཅིག་ཏུ་འདུས།
བླ་མ་དཔལ་ཆེན་པོ་དང་སྦྱོར་བ་མཛད་པའི་སྦྱོར་མཚམས་ནས་ཐིག་ལེ་བྱང་སེམས་ཀྱི་
རྒྱུན་བབས། བདག་གི་ཚངས་བུག་ནས་ཞུགས། ལུས་ཁེངས། ལུས་ངག་ཡིད་
གསུམ་ལྷན་སྐྱེས་དང་བཅས་པའི་སྒྲིབ་པ་དག །བདེ་བ་གསུམ་དང་ངོ་བོ་སྟོང་ལ་
གསལ་བས་དབང་བཞི་ཐོབ། འཇམ་རླུང་བཟུང་ལ། ལྟེ་བའི་ཨ་ཤད་འབར་སྤྱི་བོའི་ཧཾ་
521

བསྟོད་ཚོགས་ཀྱི་སྐོར།

ཞུ་བ་དང་བླ་མ་ཡབ་ཡུམ་གྱི་བདུད་རྩི་ཞུ་བ་བབས། སྤྱི་མགྲིན་སྙིང་ག་ལྟེ་བའི་བར་
རིམ་བཞིན་ཁེངས། དགའ་བ་བཞི་དང་སྟོང་པ་བཞིའི་འོད་གསལ་རྒྱུད་ལ་སྐྱེས།
མཐར་བླ་མ་ཡབ་ཡུམ་བདེ་བའི་ངོ་བོར་ཞུ་ནས་རང་གི་སྙིང་གར་ཐིམ་པས་བླ་མའི་གསང་
བ་གསུམ་དང། རང་གི་སྒོ་གསུམ་དབྱེར་མེད་དུ་གྱུར་ བར་མོས་ལ་འོད་གསལ་གཉུག་མའི་
རང་འགྲོས་བསྐྱང་། གསུམ་པ་གསང་བལྟར་ན། རང་གི་སྙིང་གར་པདྨ་ཉི་ཟླའི་སྟེང་དུ་ངོ་བོ་རྩ་
བའི་བླ་མ་དང་དབྱེར་མེད་པའི་སློབ་དཔོན་བི་མ་ལ་ཡིན་པ་ལ་རྣམ་པ་ཀུན་བཟང་ཡབ་
ཡུམ་མཐིང་ག་རྒྱན་མེད་པ། མཉམ་བཞག་སྐྱིལ་མོ་ཀྲུང་གིས་བཞུགས་པར་གྱུར།
སྤྲོ་ན་ནང་སྒྲུབ་ཀྱི་གསོལ་འདེབས་བྱས་པས། སྐུ་ལས་འོད་ཟེར་སྔོ་སེར་དམར་ལྗང་དཀཪ་པོ་ལྔ་
རིམ་པར་སྤྲོས། ཐོག་མར་ལུས་ཁེངས། ནད་གདོན་སྡིག་སྒྲིབ་དག །ཡེ་ཤེས་ལྔའི་
དོན་རྟོགས་གདོས་བཅས་ཀྱི་སྒྱུ་ལུས་འོད་གསལ་དུ་གྲོལ། ཡང་འོད་ཟེར་ལྔ་འཕྲོས།
སྣོད་བཅུད་འོད་གསལ་གྱི་ངང་དུ་གྲོལ། ནམ་མཁའི་མཐའ་ཀླས་པ་ཐམས་ཅད་ཡེ་
ཤེས་ལྔའི་ཞིང་ཁམས་སུ་གྱུར་ བར་མོས་པ་ལ་རིག་པ་གཏད་དེ་ཡུན་རིང་དུ་བསྒོམ། མཐར།
སྣོད་བཅུད་འོད་དང་བཅས་པ་ཚུར་འདུས་སྙིང་གའི་བླ་མ་ལ་ཐིམ། ཡུམ་ཡབ་ལ།
ཡབ་ཀྱང་འོད་གསལ་གྱི་ངང་དུ་ཐིམ་པར་གྱུར།
ཞེས་མོས་ལ་ནང་དབྱིངས་ཀ་དག་གི་དགོངས་པ་སྟོང་གསལ་མཐའ་དབུས་མེད་པའི་རང་ངོ་བསྐྱང༌།
རྗེས་ཤེས་སྣང་སྟོང་ཟང་ཐལ་རྗེན་པར་སྦྱང་། དུས་ཐམས་ཅད་དུ་སྣང་སྲིད་བླ་མའི་རོལ་པར་མོས་ལ་བཅོས་མིན་
གྱི་མོས་གུས་དང་མ་བྲལ་བས་གང་སྣང་རང་གྲོལ་གྱི་སྤྱོད་པ་སྤྱད་ཅིང་། བཟའ་བཏུང་གོས་རྒྱན་གྱི་ཕུད་ཀྱིས་
522

རིག་འཛིན་ཆེན་པོ་བི་མ་ལ་མི་ཏྲའི་བླ་མའི་རྣལ་འབྱོར་ཕྱི་ནང་གསང་བ་སྒྲོན་མ་འཕྲུལ་འབྱེད།

བླ་མ་མཆོད། སྤྱོད་ལམ་རྣམ་བཞིར་སྤྱི་དང་མཐུན་པར་ལམ་དུ་ཁྱེར་ཞིང་ཁྱད་པར་རང་གྲོལ་ཆོས་ཉིད་ཀྱི་ངང་
ནས་བྱ། ཐུན་མཐར་དགེ་བ་བསྔོ་བའང༌།
བླ་མ་གདོད་མའི་མགོན་པོ་ལ།།
དད་པས་དགེ་བསགས་དངོས་ཀུན་གྱིས།།
འགྲོ་ཀུན་རང་གྲོལ་